ROMANIA

JUDETUL CARAS-SEVERIN

COMUNA ZORLENTU MARE

CONSILIUL LOCAL **ANEXA nr. 2**

La HCL Zorlentu Mare

**Nr. \_\_\_ din \_\_\_\_\_\_\_\_\_\_**

**CAIET DE SARCINI**

Pentru închirierea prin licitație publica a pajiștilor aflate în proprietatea publica a comunei Zorlentu Mare

Avand in vedere:

-prevederile O.U.G. 34/2013 privind organizarea, administrareaşi exploatarea pajiştilor permanente şi pentru modificarea şi completarea Legii fondului funciar nr. 18/1991, cu modificările şi completările ulterioare;

-prevederile HG 1064/2013 Normele metodologice pentru aplicarea prevederilor OUG nr. 34/2013 privind organizarea, administrarea si exploatarea pajistilor permanente si pentru modificarea si completarea Legii fondului funciar nr. 18/1991;

-prevederilor Ordinului nr. 407/2013 privind aprobarea contractelor cadru de concesiune şi închiriere a suprafeţele de pajişti aflate în domeniul public/privat al comunelor, oraşelor, respectiv al municipiilor;

-prevederile Ordinului Ministrului Agriculturii şi Dezvoltării Rurale nr. 544/2013 privind metodologia de calcul a încărcăturii optime de animale pe hectar de pajişte;

-Amenajamentul pastoral al comunei Zorlentu Mare aprobat prin HCL nr. 7 din 23.02.2016;

- prevederile art. 1777 si urmatoarele din Legea nr. 287 din 2009 privind Codul civil, republicata cu modificarile si completarile ulterioare;

-prevederile art. 333-348 din OUG nr. 57/2019 privind Codul administrativ, cu modificarile si completarile ulterioare;

1. **Informaţii generale privind obiectul închirierii:**

**1.1. Descrierea şi identificarea bunului care urmează să fie închiriat:** Pajistiile disponibile aflate in proprietatea publica a comunei Zorlentu Mare, situate pe teritoriul comunei Zorlentu Mare , județul Caraș-Severin, după cum sunt evidențiate în tabelul de mai jos.

**CATEGORIA DE FOLOSINȚĂ PĂȘUNE**

**PROPRIETATEA U.A.T.**

|  |  |  |
| --- | --- | --- |
| **Nr.**  **crt.** | **Denumire pasune**  **Numar cadastral – bloc fizic** | **Suprafata**  **ha.** |
|  |  |  |
|  |  |  |
|  |  |  |
|  |  |  |
|  |  |  |
|  |  |  |
|  |  |  |
|  |  |  |
|  |  |  |

**1.2. Destinaţia bunurilor ce fac obiectul închirierii**: utilizarea pajiștilor pentru pășunatul animalelor din speciile bovine, ovine, caprine şi ecvidee deținute în exploatație, cu respectarea condițiilor stabilite prin Regulamentul de pășunat și amenajamentului pastoral, precum și altor condiții prevăzute de lege sau stabilite de consiliul local al comunei Zorlentu Mare.

**1.3.Condiţiile de exploatare şi obiectivele de ordin economic, financiar, social şi de mediu urmărite de către locator privind exploatarea eficace a pajiștilor de către utilizatori;**

**1.3.1.** **Utilizatorilor de pajiști le revin următoarele obligații:**

1. să asigure exploatarea eficace în regim de continuitate şi de permanenţă a pajiştilor ce fac obiectul prezentului contract; .
2. să nu subînchirieze bunurile care fac obiectul prezentului contract. Subînchirierea totală sau parţială este interzisă, sub sancţiunea nulităţii absolute;
3. să plătească chiria la termenul stabilit;
4. să respecte cel puţin încărcătura minimă de 0,3 UVM/ha în toate zilele perioadei de păşunat;
5. **să comunice în scris primăriei, în termen de 5 zile de la vânzarea animalelor sau a unora dintre acestea, în vederea verificării respectării încărcăturii minime de 0,3 UVM/ha în toate zilele perioadei de păşunat;**
6. să păşuneze animalele exclusiv pe terenul închiriat;
7. să practice un păşunat raţional pe grupe de animale şi pe tarlale;
8. să introducă animalele la păşunat numai în perioada de păşunat stabilită;
9. să nu introducă animalele la păşunat în cazul excesului de umiditate a pajiştii;
10. să realizeze pe cheltuiala sa lucrări de eliminare a vegetaţiei nefolositoare şi a excesului de apă, de fertilizare, anual;
11. să respecte bunele condiţii agricole şi de mediu, în conformitate cu prevederile legale în vigoare;
12. să restituie locatorului, în deplină proprietate, bunurile de retur, în mod gratuit şi libere de orice sarcini, la încetarea contractului de închiriere prin ajungere la termen;
13. să restituie locatorului suprafaţa de pajişte ce face obiectul prezentului contract în condiţii cel puţin egale cu cele de la momentul încheierii contractului;
14. **să păşuneze minim 150 de zile pe an;**
15. **să nu păşuneze în perioada 01 octombrie – 30 aprilie a fiecărui ciclu de păşunat;**
16. să procedeze la distrugerea muşuroaielor, curăţarea de pietre, a vegetaţiei arbustifere nevaloroase, combaterea buruienilor şi executarea lucrărilor de desecare;
17. să ia măsuri de combatere a eroziunii solului şi respectarea strictă a regulilor de exploatare raţională;
18. să execute lucrări de fertilizare cu îngrăşăminte chimice şi/sau organice;
19. **să nu diminueze în nici un fel suprafața de pajiște primită;**
20. **să ia toate măsurile necesare pentru a aduce toata suprafața de pajiște închiriată la condițiile de eligibilitate conform normelor APIA**;
21. sa permita accesul persoanelor care detin pomi fructiferi pe parcela de pasune inchiriata pentru efectuarea lucrarilor necesare intretinerii si recoltarii acestora si anume sapatul in jurul pomilor si ingrasarea locului cu alte animale decat cele ale locatarului.
22. este permisa delimitarea tarlalelor prin gard electic insa cu conditia de a permite accesul conform lit.u).
23. să circule pe pajiști numai cu mijloace de transport, inclusiv cu atelaje, folosite pentru activităţi agricole;
24. să nu ardă vegetația pajiştilor permanente;
25. să răspundă pentru pagubele produse de animalele;
26. să răspundă pentru integritatea şi sănătatea animalelor;
27. să deţină certificat de sănătate pentru efectivele de animale pe care le păşunează;
28. să efectueze lucrări de îmbunătăţire pe trupurile de pajiști utilizate, după cum urmează : curăţirea de buruieni, nivelarea muşuroaielor, strângerea resturilor vegetale şi a pietrelor etc.
29. se evite păşunatul cu un număr de animale care depăşeşte capacitatea de păşunat;
30. să asigure toate lucrările de întreţinere a păşunilor;
31. să nu introducă pe pajiști alte specii de animale, decât cele stabilite prin contract;

**1.3.2. S**a permita accesul persoanelor care detin pomi fructiferi pe parcela de pasune inchiriata pentru efectuarea lucrarilor necesare intretinerii si recoltarii acestora si anume sapatul in jurul pomilor si ingrasarea locului cu alte animale decat cele ale locatarului.

**1.3.3.** În cazul în care transferul animalelor de la locul de înnoptare la locul de păşunat se face pe drumuri publice, deţinătorii sunt obligaţi să le însoţească evitând obstrucționarea circulației.

**1.3.4.** Creşterea pe lângă stână a altor animale domestice (păsări, porci, etc.) şi a câinilor, este permisă numai cu condiţia ca acestea să aibă adăposturi adecvate şi să nu fie lăsate libere pe păşune pentru a evita degradarea acesteia.

**1.3.5.** Este interzisă utilizarea la paza turmei a câinilor cu potenţial agresiv ridicat conform legislaţiei în vigoare și a câinilor din rase de vânătoare.

**1.3.6.** Elementale luate în calcul pentru anul 2022 la stabilirea capacității de pășunat, care reprezintă populaţia maximă pe care 1 ha pajişte o poate susţine pe termen nelimitat, sunt:

1. Producție medie de masă verde - 8000 Kg/ha ;
2. Durată de pășunat conform documentatiei de atribuire.

**1.3.7.**Pentru o utilizare raţională, pajiştile se impart în unităţi de exploatare (U.Ex.) care ulterior se impart în tarlale. Unitatea de exploatare reprezintă o suprafaţă de pajişte care asigură necesarul de masă verde pentru o grupă de animale pe întregul sezon de păşunat. Suprafaţa unei unităţi de exploatare se calculează conform formulei: U.Ex. = N ÷ P.d.,în care: N - necesarul de masă verde al grupei de animale care păşunează pe întregul sezon; P.d. – producţia disponibilă a pajiştii (kg/ha masă verde).

**1.3.8.**Suprafaţa unităţii de exploatare rezultată din calcul se majorează cu 10 până la 20 %, pentru a crea o rezervă de furaje în situaţia în care producţia estimată nu se realizează datorită secetei, din pașunile marginale neincluse în blocurile fizice, pentru a fi curățate de utilizatori. Stabilirea numărului de tarlale este necesară pentru a controla densitatea animalelor şi pentru a lăsa timp suficient refacerii complete a vegetaţiei până la următorul păşunat.

**1.3.9.** Pentru stabilirea suprafeței de pajiște care poate fi închiriată fiecărui utilizator, se va lua în calcul încărcătura optimă de animale/ha, care poate fi majorată în condițiile prevăzute la pct.1.3.8.

**1.3.10.** Mărimea tarlalei depinde de producţia disponibilă de masă verde/hectar de tarla, necesarul de furaje al animalelor şi de numărul de zile de păşunat.

**1.3.11**. După determinarea numărului de tarlale se ajustează numărul de zile de păşunat pentru a permite o durată optimă de refacere în funcţie de viteza de creştere a vegetaţiei.

**1.3.12.** La începutul sezonului de păşunat când creşterea vegetaţiei este rapidă sunt necesare cel puţin 20 de zile de odihnă iar în ciclurile următoare sau în perioada de secetă sunt necesare cel puţin 30 de zile de odihnă.

**1.3.13.** Durata de refacere a vegetaţiei după păşunat se stabileşte în funcţie de specia dominantă de plante valoroase, sol, precipitaţii, temperatură, condiţii de secetă, etc.

**1.3.14.** Planificarea succesiunii de păşunat a tarlalelor se face astfel încât pajiştea să rămână în limitele productive stabilite cantitativ şi calitativ, asigurându-se păşunatul uniform a tuturor tarlalelor.

**1.3.15.** Este permisa delimitarea tarlalelor prin gard electic insa cu conditia de a permite accesul conform pct. 1.3.2.

**2. Condiţii generale ale inchirierii:**

**2.1. Regimul bunurilor utilizate de locatar în derularea închirierii:**

**a. bunuri proprii:** bunurile care au aparținut locatarului și au fost utilizate de către acesta pe durata închirierii (utilaje, unelte etc.) – la încetarea contractului de închiriere rămân în proprietatea locatarului.

**b. bunuri de retur:** bunuri care face obiectul închirierii (pajiștea) – la încetarea contractului revin pe deplin drept, gratuit și libere de orice sarcini locatorului.

**c. bunuri de preluare:** sunt bunurile care la expirarea contractului revin locatorului (construcțiile).

**2.2. Obligaţiile privind protecţia mediului, stabilite conform legislaţiei în vigoare:** Responsabilitatea pentru respectarea bunelor condiţii agricole şi de mediu revine exclusiv utilizatorilor care deţin contractele de închiriere a pajiştilor. Solicitantul va depune odată cu cererea Declarația privind respectarea obligaţiilor în domeniul protecției mediului.

**2.3. Obligativitatea asigurării exploatării în regim de continuitate şi permanenţă pe durata de pășunat**

**2.3.1.**Utilizatorii de pajişti au obligaţia să respecte încărcătura minimă de animale pe hectar de 0,3 UVM, fără a depăși capacitatea de pășunat.

**2.3.2.** Încărcătura redusă de animale pe pajişte conduce la:

a) potenţialul economic al pajiştii nu este pe deplin realizat;

b) modificarea compoziţiei floristice şi la scăderea productivității;

c) înlocuirea unor specii de plante furajere dorite cu altele, fără valoare nutritivă;

d) reducerea biodiversitații datorită păşunatului redus.

**2.3.3.** Depăşirea încărcăturii optime de animale pe pajişte conduce la:

a) performanţe economice şi productive reduse ale animalelor;

b) furaje de calitate inferioară şi cantitate redusă;

c) înlocuirea plantelor furajere cu valoare nutritivă mare, cu specii mai puţin valoroase;

d) productivitate redusă;

e) apariţia şi creşterea golurilor în zonele de păşuna tpreferate;

f) creşterea costurilor cu furajarea suplimentară;

g) îmbogăţirea localizată cu fertilizanţi prin eliminarea dejecţiilor de către animale;

h) introducerea de alte specii de plante competitive care nu cresc în mod tradiţional în zonă, provenite de la furajarea suplimentară cu fân sau alte seminţe;

i) distrugerea vegetaţiei şi a texturii solului prin călcarea de către animale şi prin transportul de furaje suplimentare.;

**2.4. Interdicţia subînchirierii bunului**:

Subînchirierea pajiștilor de către locatar este interzisă;

**2.5. Durata închirierii: pentru o perioada de 10** ani.

**2.6. Chiria și modul de calcul al acesteia:**

**2.6.1.** Prețul minim de pornire a licitației, este de \_\_\_\_\_\_\_\_ lei /ha/an, reprezentând valoarea stabilită prin intermediul Raportului de evaluare întocmit de către evaluator autorizat \_\_\_\_\_\_\_\_\_\_\_\_\_\_\_\_\_, fiind stabilit ţinând cont de echilibrul financiar dintre valoarea producţiei de iarbă disponibilă şi obligaţiile care îi sunt impuse utilizatorului pajiştii permanente prin cheltuielile cu implementarea amenajamentului pastoral conform art. 9 alin. 7 indice 1 din OUG nr. 34/2013.

**2.6.2.** Plata chiriei se face intr-o singura tranșa, pana la 15 decembrie a anului pentru anul in curs.

**2.6.3.** Întârzierea la plată a chiriei se penalizează cu 0,01% din cuantumul chiriei datorate pentru fiecare zi de întârziere;

**2.6.4.** Neplata chiriei calculate în condițiile de mai sus, până la încheierea anului calendaristic conduce la rezilierea contractului, la solicitarea consiliului local.

**2.7. Natura şi cuantumul garanţiilor solicitate de locator:**

**2.7.1.** Pentru a putea participa la licitație, crescătorii locali de animale, care îndeplinesc toate condițiile prevăzute în caietul de sarcini, vor depune in contul sau la casieria primăriei Zorlentu Mare o garantie de participare stabilita la nivelul echivalentului a doua chirii raportat la pretul de pornire a licitatie si la numarul de ha pentru care se oferteaza. Fiecare ofertant este obligat sa depuna garantia de participare pentru pasunea pentru care oferteaza.

**2.7.2**. Același crescător de animale se poate înscrie la licitație pentru mai multe parcele de pășune, dar nu i se poate adjudeca decât suprafața la care este îndreptățit, calculată în funcție de specia și numărul de animale deținute.

**2.7.3.** Garanția de participare se va restitui ofertanților necâștigători.

**2.7.4.** Durata de valabilitate a garantiei de participare este de 45 de zile de la data primirii ofertelor.

**2.7.5.** Autoritatea contractanta va retine garantia pentru participare, ofertantul pierzand astfel suma constituita, atunci cand acesta din urma se afla in oricare din urmatoarele situatii:

a) isi retrage oferta in perioada de valabilitate a acesteia;

b) oferta sa fiind stabilita castigatoare, nu se prezinta la data stabilita pentru incheierea contractului de inchiriere sau daca refuza incheierea contractului.

**2.7.6**. Ofertele care nu sunt insotite de garantia de participare, in cuantumul solicitat in documentatia de atribuire, vor fi respinse in cadrul sedintei de deschidere a ofertelor

**2.7.7.** In cazul unei contestatii depuse si respinse de catre organele abilitate sa solutioneze contestatia, autoritatea contractanta va retine contestatarului garantia de participare.

**2.7.8.** Ofertantului castigator i se va retine garantia de participare constituindu-se garantie de buna executie. Aceasta va fi restituita la incetarea contractului, in baza procesului verbal de predare a pasunii si a bunurilor de retur.

**2.8. Condiţiile special impuse de natura bunurilor ce fac obiectul închirierii:**

**2.8.1.**Schimbarea categoriei de folosință a pajiștilor închiriate sau schimbarea destinației de către utilizator, pe durata închirierii, este interzisă.

**2.8.2.**Protecţia mediului – Utilizatorii de pajiști au obligația respectării normelor de protecție a mediului, de mediu conform legislației în vigoare. Solicitantul va depune odată cu cererea, Declarația privind respectarea obligaţiilor în domeniul protecției mediului. (Formularul F.3)

**2.8.3.** Conform art. 9 alin. 7 indice 3 din OUG nr. 34/2013 Concesiunea/Închirierea pajiştilor permanente aflate în domeniul public/privat al comunelor, oraşelor, respectiv al municipiilor se face cu respectarea dreptului de preferinţă al asociaţiilor patrimoniale ale membrilor colectivităţii locale, proprietari de animale înscrise în RNE. Astfel, prioritate vor avea asociaţiilor patrimoniale ale membrilor colectivităţii locale, proprietari de animale înscrise în RNE pe raza comunei Zorlențu Mare, ofertele celorlalte persoane fizice/juridice urmând a fi luate în considerare doar în situația în care rămâne disponibil de pășune urmare a analizării ofertelor celor care beneficiază de drept de preferință.

**3. Condiţiile de valabilitate pe care trebuie să le îndeplinească ofertele**

**3.1.** Pentru a participa la licitație, ofertantul are obligatia de a elabora oferta in conformitate cu prevederile documentatiei de atribuire.

**3.2.** Ofertele se redacteaza in limba romana.

**3.3.** Ofertele se depun la sediul autoritatii contractante, pana la data si ora stabilte in anuntul de licitatie, in doua plicuri sigilate , unul exterior si unul interior care se inregistreaza de autoritatea contractanta, in ordinea primirii lor, in registrul oferte, precizandu-se data si ora.

**3.4.** **Pe plicul exterior** se va indica obiectul licitatiei pentru care este depusa oferta. Plicul exterior va trebui sa contina in interior :

a) o fisa cu informatii privind ofertantul (declaratie F2) - declaratie pe proprie răspundere (formular F2) din care să rezulte:

* + suprafețele de pajiști altele decât cele solicitate, pe care solicitantul le deține cu orice titlu;
  + efectivul de animale înscrise în RNE cu indicarea celui deținut pe raza comunei Zorlențu Mare
  + angajamentul de a păşuna animalele menționate în cerere, exclusiv pe terenul închiriat;

b) o declaratie de participare, semnata de ofertant, fara ingrosari, stersaturi sau modificari (cererea de participare la licitație)

c) acte doveditoare privind intrarea în posesia caietului de sarcini - copie după chitanţă, reprezentând achiziția documentației **în cuantum de 10 lei** (achiziția documentației de atribuire – caietul de sarcini);

d) următoarele acte :

**A.** Pentru persoane fizice:

1. dovada faptului ca este crescator de animale persoana fizica, cu indicarea dacă e cazul a exploatației de pe raza comunei Zorlentu Mare, privind animale inscrise in RNE și respectiv câte sunt înscrise pe raza comunei Zorlențu Mare;
2. copie după actul de identitate;
3. copie după chitanţa reprezentând plata garanţiei de participare la licitaţie ;
4. copie după chitanța reprezentând plata taxei de participare la licitație în cuantum de 10 lei ;
5. certificat de atestare privind plata impozitelor şi taxelor locale către bugetul local şi emis de Primăria de domiciliu, din care să rezulte că nu are datorii – original;
6. Declarația privind respectarea obligaţiilor în domeniul protecției mediului.

**B.** Pentru crescatori de animale orice tip de persoana juridica de drept public sau de drept privat, constituita conform prevederilor Codului Civil, precum și formele asociative legal constituite, avand animale proprii sau ale membrilor, înscrise în RNE, care desfasoara activitati agricole specifice categoriei de folosinta pajisti conform clasificarii statistice a activitatii economice in comunitatea europeana pentru productia vegetala si animala persoane juridice:

1. dovada inscrierii în RNE a animalelor proprii sau ale membrilor cu indicarea dacă e cazul a exploatației de pe raza comunei Zorlentu Mare, privind animale inscrise in RNE și respectiv câte sunt înscrise pe raza comunei Zorlențu Mare;
2. dovada desfasurarii de activitati agricole specifice categoriei de folosinta pajisti ;
3. copie după foaia de vărsământ sau chitanţa reprezentând plata garanţiei de participare la licitaţie ;
4. copie după chitanța reprezentând plata taxei de participare la licitație în cuantum de 10 lei;
5. copie dupa actul constitutiv al societăţii, autorizaţia de funcţionare şi certificatul de înmatriculare;
6. certificat constatator emis de la Oficiul Registrului Comerţului nu mai vechi de 30 de zile, privind starea firmei – original ;
7. certificat de atestare privind plata impozitelor şi taxelor locale către bugetul local din care să rezulte că nu are datorii în acest sens – original;
8. Împuternicire pentru persoana desemnată să reprezinte persoana juridică la licitație – dacă este cazul;
9. copie CI reprezentant legal/împuternicit
10. contul bancar – extras de cont sau document eliberat de bancă care atestă contul IBAN.
11. Declarația privind respectarea obligaţiilor în domeniul protecției mediului. (Formularul F.3);
12. Lista nominala ce cuprinde documente care atestă că fiecare membru deţine animale din speciile bovine, ovine, caprine şi ecvidee, înscrise în RNE, şi suprafaţa agricolă care revine fiecărui membru pentru utilizare proporţional cu numărul de UVM, cu acceptul acestora,

**3.5.** **Pe plicul interior**, care contine oferta propriu-zisa, se inscriu numele sau denumirea ofertantului, precum si domiciliul sau sediul social al acestuia, dupa caz.

**3.6.** Oferta va fi depusa intr-un numar de 2 exemplare si acest aspect va fi prevazut in anuntul de licitatie. Fiecare exemplar al ofertei trebuie sa fie semnat de catre ofertant.

**3.7.** Fiecare participant poate depune doar o singura oferta.

**3.8.** **O**ferta are caracter obligatoriu, din punct de vedere al continutului, pe toata perioada de valabilitate stabilita de autoritatea contractanta.

**3.9.** Persoana interesata are obligatia de a depune oferta la adresa si pana la data limita pentru depunere, stabilite in anuntul procedurii.

**3.10.** Riscurile legate de transmiterea ofertei, inclusiv forta majora, cad in sarcina persoanei interesate.

**3.11.** Oferta depusa la o alta adresa a autoritatii contractante decat cea stabilita sau dupa expirarea datei-limita pentru depunere se returneaza nedeschisa.

**3.12.** Continutul ofertelor trebuie sa ramana confidential pana la data stabilita pentru deschiderea acestora, autoritatea contractanta urmand a lua cunostinta de continutul respectivelor oferte numai dupa aceasta data.

**3.13.** Deschiderea plicurilor interioare se face numai dupa semnarea procesului verbal prevazut la alin. 3. 15. de catre toti membrii comisiei de evaluare si de catre ofertanti.

**3.14.** Sunt considerate oferte valabile ofertele care indeplinesc criteriile de valabilitate prevazute in caietul de sarcini al licitatiei.

**3.15.** In urma analizarii conținutului plicurilor exterioare de catre comisia de evaluare, pe baza criteriilor de valabilitate, secretarul acesteia intocmeste un proces-verbal in care mentioneaza ofertele valabile, eventuale drepturi de preferinta, ofertele care nu indeplinesc criteriile de valabilitate, si motivele excluderii acestora din urma de la procedura de licitatie. Procesul-verbal se semneaza de catre toti membrii comisiei de evaluare.

**3.16.** In baza procesului-verbal care indeplineste conditiile prevazute la alin.(3.15.), comisia de evaluare deschide plicurile interioare si intocmeste, in termen de o zi lucratoare, un raport pe care il transmite autoritatii contractante. Ofertanți pot fi exclusi si după deschiderea plicurilor interioare, daca oferta este mai mică decat 100 lei/ha, respectiv pretul de pornire al licitatiei sau daca oferta nu cuprinde toate elementele necesare.

**3.17.** In termen de 3 zile lucratoare de la primirea raportului comisiei de evaluare, autoritatea contractanta informeaza in scris, cu confirmare de primire, ofertantii ale caror oferte au fost excluse, indicand motivele excluderii.

**3.18.** In cazul in care in urma publicarii anuntului de licitatie nu au fost depuse cel putin doua oferte valabile, autoritatea contractanta este obligata sa anuleze procedura si sa organizeze o noua licitatie, cu respectarea procedurii.

**4. Au dreptul de a participa la licitație orice persoana fizica sau juridica, care indeplineste cumulativ urmatoarele conditii:**

**a.** a platit toate taxele privind participarea la licitatie, inclusiv garantia de participare;

b. a depus oferta sau cererea de participare la licitatie, impreuna cu toate documentele solicitate in documentatia de atribuire, in termenele prevazute in documentatia de atribuire;

c. are indeplinite la zi toate obligatiile exigibile de plata a impozitelor, a taxelor si a contributiilor catre bugetul consolidat al statului si catre bugetul local;

d. nu este in stare de insolventa, faliment sau lichidare.

e. deține animale care necesită pășunat înscrise în RNE (drept de preferință având persoanele cu efectiv de animale înscrise în RNE pe raza Comunei Zorlențu Mare).

**4.1.** Nu are dreptul sa participe la licitatie persoana care a fost desemnata castigatoare la o licitatie publica anterioara privind bunurile statului sau ale unitatilor administrativ-teritoriale in ultimii 3 ani, dar nu a incheiat contractul ori nu a platit pretul, din culpa proprie. Restrictia opereaza pentru o durata de 3 ani, calculata de la desemnarea persoanei respective drept castigatoare la licitatie.

**5. Protectia datelor**

Fara a aduce atingere celorlalte prevederi ale prezentei sectiuni, autoritatea contractanta are obligatia de a asigura protejarea acelor informatii care ii sunt comunicate de persoanele fizice sau juridice cu titlu confidential, in masura in care, in mod obiectiv, dezvaluirea informatiilor in cauza ar prejudicia interesele legitime ale respectivelor persoane, inclusiv in ceea ce priveste secretul comercial si proprietatea intelectuala.

**6. Clauze referitoare la încetarea contractului de închiriere**.

**6.1.** Contractul de închiriere încetează în următoarele situaţii:

a) în cazul imposibilităţii obiective a locatarului de a-l exploata prin neasigurarea încărcăturii minime de animale;  
b) păşunatul altor animale decât cele care înregistrate în RNE și care fac obiectul prezentului contract;  
c) la expirarea duratei stabilite în contractul de închiriere;  
d) în cazul în care interesul naţional sau local o impune, prin denunţarea unilaterală de către locator în baza documentelor oficiale, cu plata unei despăgubiri juste şi prealabile în sarcina acestuia, în caz de dezacord fiind competentă instanţa de judecată;  
e) în cazul nerespectării obligaţiilor contractuale de către locatar, prin reziliere de către locator, cu plata unei despăgubiri în sarcina locatarului;  
f) în cazul nerespectării obligaţiilor contractuale de către locator, prin reziliere de către locatar, cu plata unei despăgubiri în sarcina locatorului;  
g) în cazul imposibilităţii obiective a locatarului de a-l exploata, prin renunţare, fără plata unei despăgubiri;  
**h) neplata la termenul stabilit prin contract a chiriei şi a penalităţilor datorate.**

**i) în cazul vânzării animalelor de către locatar;**  
j) schimbarea destinaţiei terenului, folosirea pajiştii în alte scopuri decât cel pentru care a fost închiriat terenul;  
k) în cazul în care se constată faptul că pajiştea închiriată nu este folosită

**l) în cazul în care se constată că locatarul (chiriașul) nu a luat toate măsurile necesare și nu a executat toate lucrările necesare aducerii pajiștii închiriate la condițiile de eligibilitate conform normelor APIA ;**

**m) în cazul în care se constată că o parte din pajiștea închiriată eligibilă în condițiile normelor APIA a fost declarată de către aceasta neeligibilă;**

**n)**  prin acordul părților;

**p. PRIMAR**

**VUC EUGEN-ION**